Летняя школа маладога педагога арганізоўваецца ў Гродзенскай вобласці з 2015 года. Гэта сумесны праект галоўнага ўпраўлення адукацыі аблвыканкама, ГрАІРА і абласнога клуба “Крыштальны жураўлік”. Тры гады запар школа праходзіла на базе Парэцкай дзяржаўнай санаторнай школы-інтэрната, у гэтым годзе — у ГрАІРА. Удзельнікамі становяцца настаўнікі, прафесіянальны стаж якіх не дасягнуў двух гадоў. Адна з важных асаблівасцей школы ў тым, што працуюць з юнымі калегамі лепшыя настаўнікі Беларусі — пераможцы Рэспубліканскага конкурсу прафесійнага майстэрства “Настаўнік года”, настаўнікі-метадысты, члены рэспубліканскага клуба “Крыштальны журавель” і гродзенскага абласнога клуба “Крыштальны жураўлік”.